Et middelsstort (vingespenn 33 – 46 mm), gråbrunt nattfly. Arten kjennes lett på de hvite årene i forvingen, som står i sterkt kontrast til resten av vingen. Hannen har lange og kraftige, fjærformede antenner. Forvingen er gråbrun, den midtre delen mørkere. Vingeårene er hvite. Nyre- og ringmerkene er brungule og tydelige. Langs ytterkanten av vingen er det en pileformet, svart flekk i hvert åremellomrom. Bakvingen er hvit ved roten, lysbrun i den ytre delen.